ন্যাপ্রক্সেন
ন্যাপ্রক্সেন (ইংরেজি: Naproxen) হচ্ছে প্রোপিওনিক অ্যাসিড শ্রেণীর নন-স্টেরয়ডাল প্রদাহ বিরোধী ঔষধ যা ব্যথা, জ্বর ও প্রদাহের চিকিৎসায় ব্যবহৃত। এটি একটি অনির্দিষ্ট কক্স (COX) ইনহিবিটর। যাদের হার্ট অ্যাটাক, স্ট্রোকের ঝুঁকি অনেক বেশি তাদের ক্ষেত্রে দীর্ঘমেয়াদে ব্যথানাশক ঔষধ খাওয়ার প্রয়োজন হলে ন্যাপ্রক্সেন কে বাছাই করা হয় কারণ এটি এ সকল ক্ষেত্রে অপেক্ষাকৃত কম ঝুঁকিপূর্ণ। । পাকস্থলীর আলসারের ক্ষেত্রে আইবুপ্রফেনের তুলনায় ন্যাপ্রক্সেনকে মাঝারি ধরনের ঝুঁকিপূর্ণ বলা হয়। এক্ষেত্রে আইবুপ্রফেনকে সবচেয়ে কম ও ইনডোমেথাসিনকে সর্বাপেক্ষা বেশি ঝুঁকিপূর্ণ হিসাবে গণ্য করা হয়। যাদের আগে একবার পাকস্থলীতে ঘা হয়েছে বা ঘা আছে এমন ব্যক্তিদের ক্ষেত্রে NSAID এর সাথে একটি প্রোটন পাম্প ইনহিবিটর ( যেমন ওমিপ্রাজল) দেয়া হয়।